《赠陈仲玉本学教谕致仕》
元代·金涓

听雨芹池二十年，如何一旦捲青毡。陡令猿鹤生秋怨，高枕琴书且昼眠。

诗为懒题闲木笔，饭因不足羡苔钱。石田茅屋华川曲，从此挑灯绣佛前。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。